Diari Oficial de la Generalitat Valenciana


Sumari del DOGV 4269, del 12-06-2002 (2002/6089)

Informació publica del projecte d'urbanització de la unitat d'execució número 4 del Pla General d'Ordenació Urbana de la Vila Joiosa (Alacant).
-----------------------------------------------------------------------------------------------------------------------------------------------

### Dades del document

Número de DOGV
:   4269

Data del DOGV
:   12-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6089


Organisme emissor
:   Ajuntament de la Vila Joiosa

Tipus de document
:   Anunci

Informació publica del projecte d'urbanització de la unitat d'execució número 4 del Pla General d'Ordenació Urbana de la Vila Joiosa (Alacant). [2002/F6089]
  
Per mitjà del present edicte, es fa públic que l'alcalde, en data 6 de maig de 2002, amb el número 1.068, ha dictat la següent resolució, que literalment expressa:
  
«... Vist l'acord del Ple de la corporació de 18 de maig de 2000, on en el punt de l'orde del dia referit a proposta de programa d'actuació integrada per al desenrotllament de la unitat d'execució número 4 del vigent Pla General d'Ordenació Urbana, on entre altres punts s'adopta la decisió:
  
Primer. Acordar la programació dels terrenys inclosos en la unitat d'execució número 4 inserida en sòl urbà.
  
Segon. Acordar el desenrotllament de l'actuació per mitjà de gestió indirecta.
  
Tercer. Designar com a urbanitzador l'Agrupació d'Interés Urbanístic Unitat d'Execució número 4, representada pel senyor Andrés Planells Palao, com a president.
  
Vista la instància presentada pel senyor Andrés Planells Palao, com a president de l'Agrupació d'Interés Urbanístic Unitat d'Execució número 4, de 18 d'abril de 2002, amb número de registre d'entrada 3.740, on s'expressa: «Exposa: que per mitjà de la present adjunta, el projecte d'urbanització de la unitat d'execució número 4 del Pla General d'Ordenació Urbana d'este terme municipal. Sol·licita que, prèviament als tràmits pertinents, es procedisca a la seua aprovació.»
  
Considerant el que establix l'article 139.1 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana, on s'establix: «Els projectes d'urbanització per a actuacions integrades se sotmetran al procediment d'aprovació propi dels programes, excepte quant a la competència entre iniciatives. Serà innecessària la informació pública separada quan es tramiten al costat dels programes o plans.»
  
Atés el que establix l'article 45 i següents de la Llei Reguladora de l'Activitat Urbanística, resolc:
  
1. Sotmetre a informació pública: projecte d'urbanització de la unitat d'execució número 4 del Pla General d'Ordenació Urbana de la Vila Joiosa (Alacant).
  
Presentada pel senyor Andrés Planells Palao, com a president de l'Agrupació d'Interés Urbanístic Unitat d'Execució número 4, en condició d'agent urbanitzador de la unitat d'execució número 4 del Pla General d'Ordenació Urbana. La dita documentació es va presentar per mitjà de registre d'entrada número 3.740, de 18 de maig de 2002. La documentació de l'expressat projecte està integrada pels següents toms:
  
I. Memòria.
  
II. Mesuraments i pressupost. Quadre de preus número 1.
  
III. Mesuraments i pressupost. Quadre de preus número 2.
  
IV. Mesuraments i pressuposts.
  
V. Plans.
  
VI. Plec de condicions.
  
VII. Seguretat i salut.
  
2. Remeteu avís previ a la publicació de l'anunci d'informació pública, amb el mateix contingut de l'edicte d'informació pública, als que consten com a titulars cadastrals de drets afectats per l'actuació proposada.
  
3. El tràmit d'informació pública serà de 20 dies hàbils, que es computaran a partir de la publicació del corresponent anunci per mitjà d'edicte en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana. Es podran presentar al·legacions durant el dit període. Tota la documentació tècnica objecte d'informació pública es troba a les oficines d'urbanisme, situades al carrer d'Hernán Cortés, número 2 en horari de 09.00 fins a les 13.00 hores, de dilluns a divendres, estos dos inclusivament ...»
  
Contra la present resolució, no es pot interposar cap recurs administratiu ni jurisdiccional, al constituir un acte de tràmit que no decidix directament ni indirectament el fons de l'assumpte, no determina la impossibilitat de continuar el procediment i no produïxen indefensió o perjuí irreparable a drets i interessos legítims.
  
El que faig públic a fi de donar compliment al requisit establit en l'article 46.3 de la Llei Reguladora de l'Activitat Urbanística.